CELEX: 32016R0214
Language: bg
Date: 2016-02-15 00:00:00
Title: Регламент (ЕС) 2016/214 на Съвета от 15 февруари 2016 година за изменение на Регламент (ЕО) № 314/2004 относно някои ограничителни мерки по отношение на Зимбабве

17.2.2016   
            
            
               BG
            
            
               Официален вестник на Европейския съюз
            
            
               L 40/1
            
         РЕГЛАМЕНТ (ЕС) 2016/214 НА СЪВЕТА
   от 15 февруари 2016 година
   за изменение на Регламент (ЕО) № 314/2004 относно някои ограничителни мерки по отношение на Зимбабве
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               На 15 февруари 2016 г. Съветът прие Решение (ОВППС) 2016/220 (1), с което остави имената на седем лица и едно образувание в приложение I и на пет лица в приложение II към Решение 2011/101/ОВППС (2).
            
         
               (2)
            
            
               С Регламент (ЕО) № 314/2004 на Съвета (3) се прилагат няколко мерки, предвидени с Решение 2011/101/ОВППС, включително замразяването на финансови средства и икономически ресурси на някои физически или юридически лица, образувания и органи.
            
         
               (3)
            
            
               На 16 февруари 2016 г. с Регламент за изпълнение (ЕС) 2016/218 (4) на Комисията в приложение III към Регламент (ЕО) № 314/2004 бяха оставени седем лица и едно образувание.
            
         
               (4)
            
            
               Приложение IV към Регламент (ЕО) № 314/2004 на Съвета следва да бъде съответно изменено.
            
         
               (5)
            
            
               За да се осигури ефективност на предвидените в настоящия регламент мерки, настоящият регламент трябва да влезе в сила в деня след публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 314/2004 се заменя с текста, съдържащ се в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 февруари 2016 година.
      
         
            За Съвета
         
         
            Председател
         
         F. MOGHERINI
      
   
   
      (1)  Решение (ОВППС) 2016/220 на Съвета от 15 февруари 2016 г. за изменение на Решение 2011/101/ОВППС относно ограничителни мерки срещу Зимбабве (вж. стр. 11 от настоящия брой на Официален вестник).
   
      (2)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
   
      (3)  Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (ОВ L 55, 24.2.2004 г., стр. 1).
   
      (4)  Регламент за изпълнение (ЕС) 2016/218 на Комисията от 16 февруари 2016 г. за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве (вж. стр. 7 от настоящия брой на Официален вестник).
   
      ПРИЛОЖЕНИЕ
      
         
            „ПРИЛОЖЕНИЕ IV
            Списък на лицата, посочени в член 6, параграф 4
            Лица
            Име (и евентуални псевдоними)
            
                        1.
                     
                     
                        Bonyongwe, Happyton Mabhuya
                     
                  
                        2.
                     
                     
                        Chihuri, Augustine
                     
                  
                        3.
                     
                     
                        Chiwenga, Constantine
                     
                  
                        4.
                     
                     
                        Shiri, Perence (известен също като Bigboy) Samson Chikerema
                     
                  
                        5.
                     
                     
                        Sibanda, Phillip Valerio (известен също като Valentine)“